पुलिस बोली- क्रूड बम था; गोल्डन टेंपल से 800 मीटर दूर पार्किंग में रखा गया था
Amritsar Blast Updates; Golden Temple Virasati Marg | Fresh Blast Heritage Street पंजाब के अमृतसर में गोल्डन टेंपल के पास सुबह 6 बजे के करीब दोबारा धमाका हुआ है।
पंजाब के अमृतसर में गोल्डन टेंपल से 800 मीटर दूर हैरिटेज स्ट्रीट पर सोमवार सुबह 6.30 बजे धमाका हुआ। इस इलाके में 32 घंटे में यह दूसरा ब्लास्ट है। हालांकि इसमें किसी को नुकसान नहीं पहुंचा। शनिवार रात को भी यहां धमाका हुआ था, जिसमें 6 लोग जख्मी हुए थे।
पुलिस का कहना है कि बम को कोल्ड ड्रिंक के टिन में डालकर लटकाया गया था। फोरेंसिक टीमें जांच में जुटी हैं। शुरुआती जांच में कोई भी डेटोनेटर बरामद नहीं हुआ। यह दोनों ही कम डेंसिटी वाले बम थे। ये क्रूड बम हैं।
उधर, DGP पंजाब गौरव यादव ने कहा कि अभी इन धमाकों के मकसद के बारे में कहना जल्दबाजी होगी। आतंकवाद, शरारत और पर्सनल एंगल, तीनों को ध्यान में रख कर पुलिस जांच में जुटी हुई है।
धमाके से जुड़ी फोटो
इस घटना से जुड़े बड़े अपडेट 
पहले हुए धमाके में मिली थी संदिग्ध चीजें
वहीं शनिवार को हुए धमाके को पुलिस पहले रेस्टोरेंट में चिमनी का ब्लास्ट मान रही थी। जब सुबह जांच शुरू हुई तो पुलिस के तथ्य बदल गए। DCP लॉ एंड ऑर्डर परमिंदर सिंह भंडाल ने बताया कि यह हादसा चिमनी के ब्लास्ट से नहीं हुआ था। कुछ संदिग्ध चीजें मिलीं, जिन्हें फोरेंसिक विभाग देख रही है।
शनिवार को हुए धमाके की CCTV फुटेज आई सामने 
शनिवार देर रात करीब 12 बजे हैरिटेज स्ट्रीट पर धमाका हुआ था। इससे सारागढ़ी पार्किंग में खिड़कियों पर लगा कांच चारों तरफ फैल गया। 5 से 6 श्रद्धालु घायल हो गए थे। इसी बीच धमाके की CCTV फुटेज सामने आ गई है। (पढ़ें पूरी खबर)
